FI
C 451/2
Euroopan unionin virallinen lehti
28.11.2022
V (Ilmoitukset)
TUOMIOISTUINKÄSITTELYYN LIITTYVÄT MENETTELYT
UNIONIN TUOMIOISTUIN Unionin tuomioistuimen tuomio (toinen jaosto) 6.10.2022 (ennakkoratkaisupyyntö, jonka on esittänyt Riigikohus – Viro) – I. L. v.
Politsei- ja Piirivalveamet (Asia C-241/21) (1) (Ennakkoratkaisupyyntö – Direktiivi 2008/115/EY – Laittomasti oleskelevien kolmansien maiden kansalaisten palauttaminen – 15 artiklan 1 kohta – Säilöönotto – Säilöönoton perusteet – Yleinen kriteeri, joka perustuu riskiin siitä, että maastapoistamisen tehokas täytäntöönpano vaarantuu – Rikoksen tekemisen vaara – Rikoksen toteamisen ja seuraamuksen määräämisen seuraukset – Maastapoistamismenettelyn vaikeutuminen – Euroopan unionin perusoikeuskirjan 6 artikla – Vapautta koskevan perusoikeuden rajoitus – Lakisääteistä perustaa koskeva vaatimus – Selkeyden, ennakoitavuuden ja saatavuuden vaatimus – Suoja mielivallalta) (2022/C 451/02) Oikeudenkäyntikieli: viro Ennakkoratkaisua pyytänyt tuomioistuin Riigikohus
Pääasian asianosaiset Valittaja: I. L. Vastapuoli: Politsei- ja Piirivalveamet
Tuomiolauselma Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annetun Euroopan parlamentin ja Euroopan unionin neuvoston direktiivin 2008/115/EY 15 artiklan 1 kohtaa on tulkittava siten, että jäsenvaltio ei voi sen nojalla määrätä laittomasti oleskelevan kolmannen maan kansalaisen säilöönotosta pelkästään yleisen kriteerin nojalla, joka perustuu riskiin siitä, että maastapoistamisen tehokas täytäntöönpano vaarantuu, ilman että jokin lainsäädännössä, jolla tämä direktiivin säännös on saatettu osaksi kansallista oikeutta, säädetyistä ja selkeästi määritellyistä erityisistä säilöönottoperusteista täyttyy.
(1)
EUVL C 242, 21.6.2021.